Kommissionens beslutning

af 6. april 2000

om finansiel støtte fra Fællesskabet til driften af visse EF-referencelaboratorier, som beskæftiger sig med dyresundhed og levende dyr

(meddelt under nummer K(2000) 937)

(Kun de spanske, danske, tyske, engelske, franske og svenske udgaver er autentiske)

(2000/293/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 28, stk. 2, og

ud fra følgende betragtninger:

(1) Fællesskabet bør yde finansiel støtte til driften af de EF-referencelaboratorier, der er udpeget til at bistå med udførelsen af de funktioner og opgaver, som er fastlagt i følgende direktiver og følgende beslutning:

- Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved beslutning 93/384/EØF(4)

- Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(5), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(6), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(7), senest ændret ved beslutning 95/1/EF, Euratom, EKSF(8)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(9)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(10)

- Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest(11), senest ændret ved akten vedrørende Østrigs, Finlands og Sveriges tiltrædelse

- Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende(12).

(2) Den finansielle støtte fra Fællesskabet bør gøres betinget af, at det pågældende laboratorium varetager de nævnte funktioner og opgaver.

(3) Af budgetmæssige grunde bør den finansielle støtte fra Fællesskabet ydes for en periode på et år.

(4) Med henblik på kontrollen bør artikel 8 og 9 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(13) finde anvendelse.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Fællesskabet yder finansiel støtte til Tyskland med henblik på de i bilag VI til direktiv 80/217/EØF fastsatte funktioner og opgaver i forbindelse med klassisk svinepest, som skal varetages af Institut für Virologie der Tierärztlichen Hochschule, Hannover, Tyskland.

2. Den finansielle støtte fra Fællesskabet fastsættes til højst 185000 EUR for perioden 1. oktober 2000 til 30. september 2001.

Artikel 2

1. Fællesskabet yder finansiel støtte til Det Forenede Kongerige med henblik på de i bilag V til direktiv 92/40/EØF fastsatte funktioner og opgaver i forbindelse med aviær influenza, som skal varetages af Central Veterinary Laboratory, Addlestone, Det Forenede Kongerige.

2. Den finansielle støtte fra Fællesskabet fastsættes til højst 70000 EUR for perioden 1. januar til 31. december 2000.

Artikel 3

1. Fællesskabet yder finansiel støtte til Det Forenede Kongerige med henblik på de i bilag V til direktiv 92/66/EØF fastsatte funktioner og opgaver i forbindelse med Newcastle disease, som skal varetages af Central Veterinary Laboratory, Addlestone, Det Forenede Kongerige.

2. Den finansielle støtte fra Fællesskabet fastsættes til højst 55000 EUR for perioden 1. januar til 31. december 2000.

Artikel 4

1. Fællesskabet yder finansiel støtte til Det Forenede Kongerige med henblik på de i bilag III til direktiv 92/119/EØF fastsatte funktioner og opgaver i forbindelse med smitsom blæreudslæt hos svin, som skal varetages af Pirbright Laboratory, Det Forenede Kongerige.

2. Den finansielle støtte fra Fællesskabet fastsættes til højst 94000 EUR for perioden 1. januar til 31. december 2000.

Artikel 5

1. Fællesskabet yder finansiel støtte til Danmark med henblik på de i bilag C til direktiv 93/53/EØF fastsatte funktioner og opgaver i forbindelse med fiskesygdomme, som skal varetages af Statens Veterinære Serumlaboratorium, Århus, Danmark.

2. Den finansielle støtte fra Fællesskabet fastsættes til højst 120000 EUR for perioden 1. januar til 31. december 2000.

Artikel 6

1. Fællesskabet yder finansiel støtte til Frankrig med henblik på de i bilag B til direktiv 95/70/EF fastsatte funktioner og opgaver i forbindelse med sygdomme hos toskallede bløddyr, som skal varetages af l'IFREMER, La Tremblade, Frankrig.

2. Den finansielle støtte fra Fællesskabet fastsættes til højst 90000 EUR for perioden 1. januar til 31. december 2000.

Artikel 7

1. Fællesskabet yder finansiel støtte til Spanien med henblik på de i bilag I til direktiv 92/35/EØF fastsatte funktioner og opgaver i forbindelse med hestepest, som skal varetages af Laboratorio de sanidad y producción animal, Algete, Spanien.

2. Den finansielle støtte fra Fællesskabet fastsættes til højst 40000 EUR for perioden 1. januar til 31. december 2000.

Artikel 8

1. Fællesskabet yder finansiel støtte til Sverige med henblik på de i bilag II til beslutning 96/463/EF fastsatte funktioner og opgaver i forbindelse med harmoniseringen af prøvemetoderne og vurderingen af prøveresultaterne for racerent avlskvægs vedkommende, som skal varetages af INTERBULL Centre, Uppsala, Sverige.

2. Den finansielle støtte fra Fællesskabet fastsættes til højst 50000 EUR for perioden 1. januar til 31. december 2000.

Artikel 9

Den finansielle støtte fra Fællesskabet udbetales som følger:

a) et forskud på 70 %, hvis modtagermedlemsstaten anmoder herom

b) restbeløbet udbetales, når modtagermedlemsstaten har forelagt bilag og en teknisk rapport. Dokumenterne skal forelægges senest seks måneder efter udløbet af den periode, for hvilken den finansielle støtte fra Fællesskabet blev ydet.

Artikel 10

Artikel 8 og 9 i forordning (EF) nr. 1258/1999 finder tilsvarende anvendelse.

Artikel 11

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 6. april 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

(3) EFT L 47 af 21.2.1980, s. 11.

(4) EFT L 166 af 8.7.1993, s. 34.

(5) EFT L 167 af 22.6.1992, s. 1.

(6) EFT L 260 af 5.9.1992, s. 1.

(7) EFT L 62 af 15.3.1993, s. 69.

(8) EFT L 1 af 1.1.1995, s. 1.

(9) EFT L 175 af 19.7.1993, s. 23.

(10) EFT L 332 af 30.12.1995, s. 33.

(11) EFT L 157 af 10.6.1992, s. 19.

(12) EFT L 192 af 2.8.1996, s. 19.

(13) EFT L 160 af 26.6.1999, s. 103.